Държавен вестник, бр. 105, 2024 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  105
(2) За получаване на разрешение за търго­
вия на дребно с ВЛП лицата по ал. 1 подават 
заявление до изпълнителния директор на 
БАБХ по образец, публикуван на интернет 
страницата на БАБХ, по реда на чл. 351 от 
Закона за ветеринарномедицинската дейност 
(ЗВД).
(3) Ветеринарномедицинските аптеки се 
снабдяват с ветеринарни лекарствени продук­
ти само от притежатели на разрешение за 
търговия на едро с ВЛП или от други вете­
ринарномедицински аптеки.
Чл. 3. (1) Продажбата на ВЛП в аптеката 
се извършва само от ветеринарни лекари.
(2) Ветеринарните техници подготвят, 
опаковат и отпускат ВЛП в готова форма под 
контрола на управителя или на друг ветери­
нарен лекар, обслужващ аптеката.
Раздел II
Помещения и оборудване на ветеринарномеди­
цинските аптеки. Съхранение на ветеринарни 
лекарствени продукти
Чл. 4. Във ветеринарномедицинската ап­
тека се:
1. съхраняват и продават ВЛП, инструмен­
ти, уреди и пособия за ветеринарномедицин­
ски и животновъдни цели, както и храни в 
оригинални опаковки за домашни любимци 
и декоративни животни;
2. приготвят и отпускат ВЛП по магис­
трална или фармакопейна рецепта;
3. дава консултация за употребата на ВЛП 
само от ветеринарния лекар.
Чл. 5. (1) При продажба на ВЛП се изисква 
рецепта, издадена от регистриран ветеринарен 
лекар, съгласно чл. 350 от ЗВД.
(2) Основните части на съдържанието на 
рецептата са по образец, утвърден със заповед 
на изпълнителния директор на БАБХ и в съ­
ответствие с чл. 105, параграф 5 от Регламент 
(ЕС) 2019/6 на Европейския парламент и на 
Съвета от 11 декември 2018 г. относно вете­
ринарните лекарствени продукти и за отмяна 
на Директива 2001/82/ЕО (OB, L 4, 7.1.2019), 
наричан по-нататък „Регламент 2019/6“.
(3) Ветеринарните рецепти, издадени в 
съответствие с чл. 105, параграф 5 от Регла­
мент 2019/6 от ветеринарни лекари от други 
държави – членки на Европейския съюз, се 
признават на територията на страната.
(4) Лицата по чл. 3, ал. 1:
1. не изпълняват ветеринарна рецепта за 
лекарствен продукт с антимикробно действие, 
ако са изминали повече от пет дни от датата 
на нейното издаване;
2. отпускат ВЛП само в количеството, 
необходимо за съответния курс на профи­
лактика или лечение, съгласно предписаното 
в рецептата.
Чл. 6. (1) За ветеринарномедицинската 
аптека се изисква минимална обща площ от 
25 m2 и височина на помещенията най-малко 
2,3 m.
(2) Ветеринарномедицинската аптека се 
състои от:
1. приемно помещение;
2. асистентско помещение или обособено 
асистентско място;
3. склад за съхранение на ВЛП и другите 
материали;
4. санитарен възел.
Чл. 7. Помещенията на ветеринарноме­
дицинската аптека отговарят на следните 
изисквания:
1. стените и подът са с гладко покритие, 
което позволява влажно почистване и дезин­
фекция;
2. наличие на естествено и/или изкуствено 
осветление;
3. в складовото помещение се допуска само 
изкуствено осветление;
4. наличие на водопроводна, канализацион­
на, електрическа, отоплителна и вентилацион­
на инсталация съгласно акт за въвеждане в 
експлоатация по чл. 351, ал. 2, т. 4 от ЗВД;
5. наличие на сигнално-охранителна сис­
тема.
Чл. 8. (1) Всеки вид стока, различен от 
ВЛП, се съхранява и излага за продажба на 
отделно обособено място.
(2) Асистентското помещение се оборудва 
с измервателни прибори (везни, мерителни 
цилиндри, колби и други), мивка, опаковъчни 
материали и справочна литература.
(3) Складът за съхранение на ВЛП и други 
материали се оборудва със стелажи, шкафове 
и палети за обемисти опаковки.
(4) Когато във ветеринарномедицинска 
аптека се извършва търговия със силнодейст­
ващи отровни и психотропни ВЛП, аптеката 
следва да е оборудвана със:
1. метални врати или врати, укрепени с 
метални решетки/ролетки;
2. прозорци с метални решетки/ролетки;
3. метален шкаф;
4. сигнално-охранителна система.
(5) Продуктите по ал. 4 следва да се съх­
раняват заключени в метален шкаф.
(6) Ветеринарни лекарствени продукти, 
които съдържат наркотични вещества, се 
съхраняват в съответствие с изискванията